**Mishima** (jap. 三島市, *Mishima-shi*) on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee sisämaassa prefektuurin itäosassa Izun niemimaan juuressa. Kaupunki on rakentunut Kisejoen tasangolle, jota ympäröivät Fujivuori ja muut tulivuoret. Pohjoisessa kaupungin alue nousee Hakonevuorelle. Mishimassa on 109 256 asukasta (huhtikuussa 2020) ja sen pinta-ala on 62,02 neliökilometriä.

Mishimassa sijaitsi muinoin Izun provinssin pääkaupunki (*kokufu*). Myös paikkakunta tunnettiin alun perin nimellä *Kokufu*, kunnes Mishima-taishan šintolainen pyhäkkö siirtyi sinne Izun niemimaan eteläosasta. Sittemmin Mishima kehittyi Mishima-taishan portineduskaupunkina ja yhtenä vilkkaan Tōkaidō-tiereitin postiasemista (*shukuba*). Meiji-kaudella paikkakunta taantui, kun Tōkaidō-rautatielinja rakennettiin kulkemaan pohjoisempaa reittiä Gotenban kautta. Tannan tunnelin valmistuttua 1930-luvulla se sai kuitenkin takaisin vanhan liikenteellisen merkityksensä. Kaupunkioikeudet osana Japanin nykyistä kunnallishallintoa Mishimalle myönnettiin vuonna 1941. Kaupunkiin on sijoittunut elektroniikka-, lääke-, elintarvike-, paperi- ja kumiteollisuutta sekä keinokuitujen valmistusta. Tuliperäisessä maassa viljellään esimerkiksi vihanneksia.

Mishima toimii porttina ympäröiville Fujivuoren, Izun niemimaan ja Hakonen luonnonalueille. Kaupungin nähtävyyksiin kuuluvat Mishima-taishan lisäksi Rakuju-enin puutarha ja Sanon taidemuseo. Kaupungin alueella sijaitsevat myös Izun provinssitemppelin ja Yamanakan linnan jäänteet. Kaupungissa toimii Nihon-yliopiston kampus. Mishimaa palvelevat suurnopeusjunalinja Tōkaidō Shinkansen, JR Tōkain Tōkaidō-päälinja ja Izuhakone-rautateiden Sunzu-linja.

Kuvia
-----

* Mishima-taishaMishima-taisha
* Nihon-yliopiston kampusNihon-yliopiston kampus
* Mishiman rautatieasemaMishiman rautatieasema
* Vanha Hakoneen johtanut tieVanha Hakoneen johtanut tie

Lähteet
-------

1. 1 2  三島の面積 Mishima City. Viitattu 10.05.2020.
2. 1 2  月別人口と世帯数集計｜2020年4月30日現在 Mishima City. Viitattu 10.05.2020.
3. ↑  市の木 Mishima City. Viitattu 10.05.2020.
4. ↑  市の花 Mishima City. Viitattu 10.05.2020.
5. ↑  市の鳥 Mishima City. Viitattu 10.05.2020.
6. 1 2 3  ブリタニカ国際大百科事典 小項目事典: 三島市 Kotobank. Viitattu 10.05.2020.
7. 1 2 3  日本大百科全書: 三島（市） Kotobank. Viitattu 10.05.2020.
8. ↑  三島の地形・地質 Mishima City. Viitattu 10.05.2020.

Aiheesta muualla
----------------

* Kuvia tai muita tiedostoja aiheesta **Mishima** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Shizuokan prefektuuri |
| --- |
|  |
| Kaupungit | 
* Atami
* Fuji
* Fujieda
* Fujinomiya
* Fukuroi
* Gotenba
* Hamamatsu
* Itō
* Iwata
* Izu
* Izunokuni
* Kakegawa
* Kikugawa
* Kosai
* Makinohara
* Mishima
* Numazu
* Omaezaki
* Shimada
* Shimoda
* Shizuoka (pääkaupunki)
* Susono
* Yaizu

 |  |
|  |
| Kunnatpiirikunnittain | **Haibaran piirikunta** (Kawanehon · Yoshida) · **Kamon piirikunta** (Higashi-Izu · Kawazu · Matsuzaki · Minami-Izu · Nishi-Izu) · **Shūchin piirikunta** (Mori) · **Suntōn piirikunta** (Nagaizumi · Oyama · Shimizu) · **Tagatan piirikunta** (Kannami) |

 |